Carl Ditters von Dittersdorf
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk i klassisismen,Internasjonale klassiske komponister og verker i klassisismen
Carl Ditters von Dittersdorf var en østerriksk komponist, fiolinist og kapellmester. Fra 1769 var han i tjeneste hos fyrstbiskopen av Breslau (nå Wrocław), der han i 1770 ble slått til ridder for sin innsats, og i 1773 adlet.
Dittersdorf var en populær sangspillkomponist med stor fantasi. Av hans omkring førti operaer har bare Doktor og apoteker (oppført første gang i 1786) holdt seg til våre dager. Von Dittersdorf skrev omkring hundre symfonier, en rekke kvartetter og kvintetter, oratorier, kantater, messer, motetter med mer. Hans selvbiografi er en viktig kilde for informasjon om østerriksk musikkliv på 1700-tallet.Dittersdorf var en viktig venn for Joseph Haydn i hans tidlige karriere. Han hevdet i selvbiografien sin å ha vært læreren til Johann Baptist Waṅhal. Les mer i Store norske leksikon Johann Baptist Waṅhal musikk i klassisismen